**Anexa 1 la Metodologie**

**Acte necesare pentru acordarea ajutorului pentru încălzirea locuinţei, acordat conform O.U.G nr.70/2011 privind măsurile de protecţie socială în perioada sezonului rece, cu modificările şi completările ulterioare**

1. Copie act de identitate pentru titular şi pentru toţi membrii familiei peste 14 ani;
2. Copie certificate de naştere ale copiilor până în 14 ani;
3. Copie certificat de căsătorie;
4. Hotărâre de divorţ/act notarial - dacă este cazul.
5. Declaraţie pe propria răspundere că persoanele sunt despărţite în fapt şi data la care partenerul a părăsit imobilul - dacă este cazul.
6. Certificat de deces - dacă este cazul .
7. Copie hotărâre judecătorească definitivă de încredinţare a copilului sau de încuviinţare a adopţiei/hotărârea comisiei pentru protecţia copilului privind măsura plasamentului/decizia directorului general al direcţiei generale de asistenţă socială şi protecţia copilului sau hotărârea judecătorească privind măsura plasamentului în regim de urgenţă/hotărârea judecătorescă de instituire a tutelei/curatelei sau, după caz, dispoziţia autorităţii tutelare, potrivit legii – dacă este cazul.
8. După caz, alte acte doveditoare privind componenţa familiei;
9. Documentele în baza cărora deţine locuinţa (contract de vânzare-cumpărare, contract de închiriere, contract comodat, certificat de moştenitor etc.);
10. Pentru persoanele membre în cererea/declaraţiei pe propria răspundere care au domiciliul pe raza altui sector al Municipiului Bucureşti sau pe raza altei localităţi sunt necesare următoarele documente: **adeverinţă din localitatea de domiciliu că nu au beneficiat de ajutor de încălzire, certificat de atestare fiscală din localitatea de domiciliu.**
11. **Adeverinţă de salariu** pentru toţi membrii familiei, cu salariul net obţinut în luna anterioară depunerii cererii, inclusiv valoarea bonurilor de masă sau menţiunea că nu se primesc bonuri din partea instituţiei; **copii taloane pensie**/**adeverință de la Casa de Pensii** din luna anterioară depunerii cererii; **copii taloane alocaţie** (de stat, plasament sau alte indemnizaţii) - din luna anterioară depunerii cererii; **copii taloane indemnizaţie handicap/buget complementar sau orice alte indemnizaţii** acordate conform legii - din luna anterioară depunerii cererii; **taloane somaj** din luna anterioară depunerii cererii;
12. Declaraţie pe propria răspundere a titularilor /membrilor care nu realizează venituri (dacă este cazul);
13. Declaraţie pe propria răspundere a titularilor /membrilor care realizează venituri ocazionale (dacă este cazul);
14. Factură energie termică, gaze naturale, energie electrică - după caz;
15. **Contract de debransare energie termică sau gaze naturale în cazul în care se solicită ajutor pentru încălzirea locuinţei cu energie electrică.**
16. orice alte documente solicitate, după caz.